GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 007-04/22-02/3

URBROJ: 2158-44-22-2

Osijek, 25. veljače 2022. godine

**Z A P I S N I K**

11. sjednica Školskog odbora Graditeljsko-geodetske škole Osijek održana od 22. do 25. veljače 2022. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu.

Poziv na sjednicu i zapisnik 10. sjednice upućen je svim članovima Školskog odbora dana 22. veljače 2022. godine, s rokom izjašnjavanja do 25. veljače 2022. godine do 15:00 sati.

### Nazočni članovi Školskog odbora

Iz reda nastavnika i stručnih suradnika: Marko Molnar, nastavnik

Gabrijela Anić, nastavnica

Predstavnik radnika: Marina Matić Tandarić

Predstavnik roditelja: Tatjana Elez

Odsutni: Mirko Ivković,

Tihomir Štefić,

Antonio Mihalj.

**Ostali prisutni na sjednici:** Darko Pšihistal, ravnatelj

Ines Šitum Kulić, tajnica

***D n e v n i r e d***

1. Usvajanje zapisnika 10. sjednice Školskog odbora
2. Prethodna suglasnost za zapošljavanje na radno mjesto „Spremačica” neodređeno vrijeme (upražnjeno radno mjesto zbog odlaska radnice u mirovinu)
3. Prethodna suglasnost za zapošljavanje na radno mjesto „Spremačica” određeno vrijeme (zamjena zbog odlaska radnice na bolovanje)
4. Prethodna suglasnost za zapošljavanje na radno mjesto „Tajnik/ca škole” određeno vrijeme (zamjena do povratka tajnice s rodiljnog/roditeljskog dopusta)
5. Razno, pitanja i prijedlozi

**T. 1.**

Članovi su usvojili zapisnik 10. sjednice školskog odbora.

**T. 2.**

S obzirom na upražnjeno radno mjesto „Spremačica” u Graditeljsko- geodetskoj školi Osijek zbog prestanka radnog odnosa spremačice Zlatice Prgomet kojoj je prestao radni odnos zbog odlaska u mirovinu, te temeljem dobivene suglasnosti Ministarstva znanosti i obrazovanja, od 16. prosinca 2021. godine, KLASA: 602-03/21-07/00345, URBROJ: 533-05-21-0003, bilo je potrebno uprazniti radno mjesto.

Radi se o radnom mjestu na neodređeno puno radno vrijeme, s 8 sati dnevnog, te 40 sati ukupnog tjednog radnog vremena.

Natječaj je raspisan te je trajao od 10. do 18. siječnja 2022. godine. Na natječaj su pristigle 24 prijave, od čega 15 osoba ispunjavalo uvjete natječaja.

Temeljem odluke ravnatelja, vrednovanje za kandidata za spremačicu provedeno je pisanom provjerom znanja- testiranjem, koje je bilo organizirano dana 8. veljače 2022. godine, a testiranju je pristupilo 7 kandidata.

Kandidatkinja Daliborka Đerđ ostvarila je najbolji rezultat na pisanom testiranju s 9,56 bodova.

Ovim putem Ravnatelj od školskog odbora traži prethodnu suglasnost za sklapanje ugovora o radu na neodređeno puno radno vrijeme (8 sati dnevnog, te 40 sati ukupnog radnog vremena), a nakon provedenog natječaja sa *Daliborkom Đerđ, iz Ivanovca*.

Svi prisutni članovi dali su suglasnost na prijedlog ravnatelja Darka Pšihistala te je jednoglasno donesena

**O D L U K A**

Daje se prethodna suglasnost ravnatelju za zasnivanje radnog odnosa na radnom mjestu „Spremačica” s punim radnim vremenom, te se radni odnos na neodređeno vrijeme zasniva s *DALIBORKOM ĐERĐ iz Ivanovca*.

**T. 3.**

S obzirom na upražnjeno radno mjesto „Spremačica” u Graditeljsko- geodetskoj školi Osijek zbog odlaska spremačice Marice Adamović na bolovanje zbog priznate ozljede na radu, bilo je potrebno uprazniti radno mjesto.

Radi se o radnom mjestu na određeno radno vrijeme, s punim radnim vremenom- 8 sati dnevnog, te 40 sati ukupnog tjednog radnog vremena.

Natječaj je raspisan te je trajao od 20. do 28. siječnja 2022.godine. Na natječaj je pristiglo 5 prijava, od čega 3 osobe ispunjavaju uvjete natječaja.

Temeljem odluke ravnatelja, vrednovanje za kandidata za spremačicu provedeno je pisanom provjerom znanja- testiranjem, koje je bilo organizirano dana 8. veljače 2022. godine, a testiranju je pristupilo sva 3 kandidata.

Kandidatkinja Daliborka Đerđ ostvarila je najbolji rezultat na pisanom testiranju s 9,56 bodova, no ista kandidatkinja prijavila se i na natječaj na određeno i na natječaj na određeno vrijeme- zamjena, te je ravnatelj već dao prijedlog da se ista zaposli na radno mjesto s uvjetom- neodređeno puno radno vrijeme (8 sati dnevnog, te 40 sati ukupnog radnog vremena).

Prva sljedeća kandidatkinja s najvišim ostvarenim brojem bodova na pisanom testiranju je Ana Rebić, s ostvarenih 8,91 bodova.

Ovim putem Ravnatelj od školskog odbora traži prethodnu suglasnost za sklapanje ugovora o radu na određeno puno radno vrijeme (8 sati dnevnog, te 40 sati ukupnog tjednog radnog vremena), a nakon provedenog natječaja, s *Anom Rebić,* iz Višnjevca.

Radni odnos sklapa se do povratka radnice Marice Adamović na rad.

Svi prisutni članovi dali su suglasnost na prijedlog ravnatelja Darka Pšihistala te je jednoglasno donesena

**O D L U K A**

Daje se prethodna suglasnost ravnatelju za zasnivanje radnog odnosa na radnom mjestu „Spremačica” s punim radnim vremenom, te se radni odnos na određeno vrijeme(do povratka radnice na rad) zasniva s *ANOM REBIĆ iz Višnjevca*.

**T. 4.**

S obzirom na odlazak tajnice škole na a rodiljni/roditeljski dopust, bilo je potrebno uprazniti radno mjesto.

Natječaj za radno mjesto „Tajnik/ca škole“je raspisan te je trajao od 2. do 10. veljače 2022.godine. Na natječaj je pristiglo 26 prijava, od čega 17 osoba ispunjavaju uvjete natječaja.

Temeljem odluke ravnatelja, vrednovanje za kandidata za tajnika/cu škole provedeno je pisanom provjerom znanja- testiranjem te zatim razgovorom- intervjuom s troje kandidata koji ostvare najviši rezultat na pisanom testiranju.

Pisano testiranje je bilo organizirano dana 22. veljače 2022. godine, a testiranju je pristupilo 8 kandidata. Troje kandidata s najvišim brojem bodova ostvarenih na pisanom testiranju pozvano je na razgovor- intervju, koji je održan dana 22. veljače 2022. godine počevši od 11:15 sati.

Nakon provedenog natječaja, te s obzirom da je najviši broj bodova na pisanom testiranju te razgovoru- intervjuu ostvarila kandidatkinja Martina Bestvina, ovim putem Ravnatelj od školskog odbora traži prethodnu suglasnost za sklapanje ugovora o radu na određeno puno radno vrijeme (s 8 sati dnevnog, te 40 sati ukupnog tjednog radnog vremena) počevši od 1. travnja 2022. godine i odlaska tajnice na rodiljni/roditeljski dopust, s *Martinom Bestvinom iz Osijeka*.

Radni odnos sklapa se na određeno vrijeme, do povratka tajnice škole Ines Šitum Kulić na rad.

Svi prisutni članovi dali su suglasnost na prijedlog ravnatelja Darka Pšihistala te je jednoglasno donesena

**O D L U K A**

Daje se prethodna suglasnost ravnatelju za zasnivanje radnog odnosa na radnom mjestu „Tajnik/ca škole“ s punim radnim vremenom na određeno vrijeme(zamjena za vrijeme odsutnog radnika), te se radni odnos zasniva s *MARTINOM BESTVINOM iz Osijeka*.

Radni odnos sklapa se do povratka radnice Ines Šitum Kulić na rad.

**T. 5.**

Nije bilo dodatnih komentara, pitanja niti prijedloga te je **s**jednica zaključena 25. veljače 2022. godine u 15:00 sati.

**Zapisnik izradila Predsjednik**

Ines Šitum Kulić, mag. iur. Marko Molnar, mag. ing. aedif.